

**Ministerstvo životného prostredia SR**

**Riadiaci orgán pre Operačný program Životné prostredie**



**Usmernenie poskytovateľa č. 3**



**Schválil:** Ing. Martin Húska v.r.

Vymenovaný na zastupovanie generálneho riaditeľa sekcie

**Dňa:** 30. 5. 2012

**Predmet usmernenia:**

Ministerstvo životného prostredia Slovenskej republiky ako Riadiaci orgán pre Operačný program Životné prostredie vydáva týmto v zmysle článku 9 ods. 4 Prílohy č. 1 Zmluvy o poskytnutí nenávratného finančného príspevku (ďalej len „zmluva o poskytnutí NFP“) - Všeobecné zmluvné podmienky k Zmluve o poskytnutí NFP (ďalej len „VZP“) Usmernenie Poskytovateľa č. 3 za účelom aktualizácie VZP. Usmernenie je záväzné pre všetkých prijímateľov, s ktorými boli uzatvorené zmluvy o poskytnutí NFP v rámci nasledovných výziev:

|  |  |
| --- | --- |
| **Prioritná os** | **Kód výzvy** |
| Prioritná os 1 | OPZP-PO1-08-1 |
|  | OPZP-PO1-08-1-VP |
|  | OPZP-PO1-08-2 |
|  | OPZP-PO1-08-3 |
|  | OPZP-PO1-09-1 |
|  | OPZP-PO1-09-3 |
|  | OPZP-PO1-10-1 |
|  | OPZP-PO1-10-2 |
| Prioritná os 2 | OPZP-PO2-08-1 |
|  | OPZP-PO2-09-1 |
|  | OPZP-PO2-10-1 |
|  | OPZP-PO2-10-3 |
| Prioritná os 3 | OPZP-PO3-08-1 |
|  | OPZP-PO3-08-2 |
|  | OPZP-PO3-08-3 |
|  | OPZP-PO3-08-5 |
|  | OPZP-PO3-09-1 |
|  | OPZP-PO3-09-2 |
|  | OPZP-PO3-09-3 |
|  | OPZP-PO3-09-4 |
| Prioritná os 4 | OPZP-PO4-08-1 |
|  | OPZP-PO4-08-2 |
|  | OPZP-PO4-08-3 |
|  | OPZP-PO4-08-4 |
|  | OPZP-PO4-08-5 |
|  | OPZP-PO4-09-1 |
|  | OPZP-PO4-09-2 |
|  | OPZP-PO4-09-4 |
|  | OPZP-PO4-09-5 |
|  | OPZP-PO4-10-1 |
| Prioritná os 5 | OPZP-PO5-08-1 |
|  | OPZP-PO5-08-2 |
|  | OPZP-PO5-08-3 |
|  | OPZP-PO5-09-1 |

Neoddeliteľnou súčasťou tohto usmernenia je príloha č. 1 – Konsolidované znenie VZP. Usmernenie poskytovateľa nadobúda účinnosť dňom nasledujúcim po dni zverejnenia v Centrálnom registri zmlúv podľa § 47a zákona č. 40/1964 Zb. Občiansky zákonník v znení neskorších predpisov.

VZP sa v zmysle zmeny Príručky pre prijímateľa pre OP ŽP, verzia 2.3 menia nasledovne:

1. V článku 9 ods. 2 VZP sa na konci **dopĺňa** nasledovná veta:

*„Poskytovateľ je oprávnený navrhnúť zmenu alebo doplnenie zmluvy aj bez predchádzajúcej žiadosti Prijímateľa.“*

2. Článok 9 bod 2.1 VZP v pôvodnom znení:

„Prijímateľ je povinný podať žiadosť o zmenu projektu najneskôr 30 dní pred uplynutím termínu ukončenia realizácie aktivít Projektu uvedenom v článku 2 bod 2.4. zmluvy o poskytnutí NFP, ak sa dostal do omeškania s ukončením realizácie aktivít Projektu oproti termínu ukončenia realizácie aktivít projektu podľa článku 2 bod 2.4. zmluvy o poskytnutí NFP, alebo možno rozumne predpokladať, že k takémuto omeškaniu dôjde. Dohodou možno predĺžiť lehotu na ukončenie realizácie aktivít Projektu najviac o 18 mesiacov oproti pôvodnému dohodnutému termínu ukončenia realizácie aktivít Projektu. Prijímateľ je oprávnený požiadať o zmenu projektu podľa tohto odseku maximálne dva krát počas realizácie aktivít Projektu.“

sa v plnom rozsahu **nahrádza** nasledovným textom:

*„Prijímateľ je povinný podať žiadosť o zmenu projektu najneskôr 30 dní pred uplynutím termínu ukončenia realizácie aktivít Projektu uvedenom v článku 2 bod 2.4. zmluvy o poskytnutí NFP, ak sa dostal do omeškania s ukončením realizácie aktivít Projektu oproti termínu ukončenia realizácie aktivít projektu podľa článku 2 bod 2.4. zmluvy o poskytnutí NFP, alebo možno rozumne predpokladať, že k takémuto omeškaniu dôjde. Dohodou možno predĺžiť lehotu na ukončenie realizácie aktivít Projektu najviac o 18 mesiacov oproti pôvodnému dohodnutému termínu ukončenia realizácie aktivít Projektu, s výnimkou uvedenou v článku 9 bod 2.3 zmluvy o poskytnutí NFP. Prijímateľ je oprávnený požiadať o zmenu projektu podľa tohto odseku maximálne dva krát počas realizácie aktivít Projektu, s výnimkou uvedenou v článku 9 bod 2.3 zmluvy o poskytnutí NFP.“*

3. V článku 9 sa za bod 2.2 **dopĺňa** nový bod 2.3 v nasledovnom znení:

*„Prijímateľ je oprávnený podať žiadosť o zmenu projektu aj bez dodržania podmienok ustanovených v článku 9 bod 2.1, a to v mimoriadnych prípadoch a za podmienok uvedených v Príručke pre Prijímateľa, ak sa dostal do omeškania s ukončením realizácie aktivít Projektu oproti termínu ukončenia realizácie aktivít projektu podľa článku 2 bod 2.4. zmluvy o poskytnutí NFP, alebo možno rozumne predpokladať, že k takémuto omeškaniu dôjde. Na základe žiadosti podľa tohto odseku možno dohodou predĺžiť lehotu na ukončenie realizácie aktivít Projektu najviac o ďalších 18 mesiacov. Prijímateľ je oprávnený požiadať o zmenu projektu podľa tohto odseku maximálne dva krát počas realizácie aktivít Projektu.“*

4. V článku 9 sa pôvodné body 2.3 až 2.6 **označujú** ako body 2.4 až 2.7.

5. Ostatné ustanovenia zmluvy o poskytnutí NFP zostávajú nezmenené.